Diari Oficial de la Generalitat Valenciana


Sumari del DOGV 2909, del 15-01-1997 (1997/805559)

RESOLUCIÓ de 18 de desembre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al Conveni subscrit entre la Conselleria d'Agricultura i Medi Ambient de la Comunitat Valenciana i la Secretaria General de Desenvolupament Rural i Conservació de la Naturalesa (abans d'Estructures Agràries) del Ministeri d'Agricultura, Pesca i Alimentació, sobre el finançament d'actuacions en aplicació del Reglament (CEE) 2.079/92 del Consell, pel qual s'estableix un règim comunitari d'ajudes a la jubilació anticipada en l'agricultura, relatiu a la projecció econòmica del conveni esmentat per a l'exercici de 1996.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2909

Data del DOGV
:   15-01-1997

Secció del DOGV
:   ALTRES DISPOSICIONS

Número del document
:   1997/805559


Data del document
:   18-12-1996

Organisme emissor
:   Conselleria de Presidència

Tipus de document
:   Resolució

RESOLUCIÓ de 18 de desembre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Addenda al Conveni subscrit entre la Conselleria d'Agricultura i Medi Ambient de la Comunitat Valenciana i la Secretaria General de Desenvolupament Rural i Conservació de la Naturalesa (abans d'Estructures Agràries) del Ministeri d'Agricultura, Pesca i Alimentació, sobre el finançament d'actuacions en aplicació del Reglament (CEE) 2.079/92 del Consell, pel qual s'estableix un règim comunitari d'ajudes a la jubilació anticipada en l'agricultura, relatiu a la projecció econòmica del conveni esmentat per a l'exercici de 1996.  
Subscrita, després de la tramitació prèvia reglamentària, entre la Conselleria d'Agricultura i Medi Ambient de la Comunitat Valenciana i la Secretaria General de Desenvolupament Rural i Conservació de la Naturalesa del Ministeri d'Agricultura, Pesca i Alimentació, el dia 26 de febrer de 1995, una addenda al conveni subscrit sobre el finançament d'actuacions en aplicació del Reglament (CEE) 2.079/92 del Consell, pel qual s'estableix un règim comunitari d'ajudes a la jubilació anticipada en l'agricultura, relatiu a la projecció econòmica del conveni esmentat per a l'exercici de 1996, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0737/96, i que figura com a annex d'aquesta resolució.  
València, 18 de desembre de 1996.- La directora general del Secretariat del Govern: Catalina Escuin Palop.  
ADDENDA al conveni subscrit entre la Conselleria d'Agricultura i Medi Ambient de la Comunitat Valenciana i la Secretaria General de Desenvolupament Rural i Conservació de la Naturalesa (abans d'Estructures Agràries) del Ministeri d'Agricultura, Pesca i Alimentació, sobre el finançament d'actuacions en aplicació del Reglament (CEE) 2.079/1992, del Consell, pel qual s'estableix un règim comunitari d'ajudes a la jubilació anticipada en l'agricultura, relatiu a la projecció econòmica del conveni esmentat per a l'exercici de 1996.  
El conveni de referència, en aplicació del Reial Decret 477/1993, es va formalitzar el 3 de juny de 1993, i recull la normativa regulada en el Reglament (CEE) 2.079/1992, de 30 de juny, del Consell. D'altra banda, a fi d'aconseguir un millor desenvolupament del programa, s'han flexibilitzat algunes condicions per a accedir a les ajudes per cessament anticipat en l'activitat agrària i s'ha modificat la quantia d'aquestes ajudes, mitjançant el Reial Decret 1.695/1995, de 20 d'octubre, que deroga i dóna continuïtat al Reial Decret 477/1993, dins del programa d'ajudes a la jubilació anticipada agrària que, per Decisió de 13 d'abril de 1994, de la Comissió, es va aprovar d'acord amb el que es preveu en el Reglament (CEE) 2.079/1992.  
Per tant, aquesta addenda cobreix el pagament de les ajudes concedides a l'empara dels reials decrets esmentats, com també de la normativa corresponent que regula aquestes ajudes en l'àmbit de la Comunitat Autònoma, amb la següent previsió de despeses màximes per a 1996.  
Càlcul del cost econòmic per a ambdues   
administracions l'any 1996  
Els costos econòmics per a ambdues administracions en el programa del cessament anticipat per a l'any 1996, són els següents:   
 Milions de pessetes  
Cost total 54   
Cost FEOGA-Garantia 40,50  
Cost MAPA 6,75  
Cost Comunitat Autònoma 6,75  
Les obligacions econòmiques contretes per la Comunitat Autònoma aniran a càrrec de l'aplicació pressupostària 54.04.475.58.  
I com a prova de conformitat, signen aquesta addenda per duplicat i a un sol efecte.  
Madrid, 26 de febrer de 1996  
La consellera d'Agricultura i Medi Ambient: Maria Àngels Ramón-Llin i Martínez.  
El secretari general de Desenvolupament Rural i Conservació de la Naturalesa: Carlos Tió Saralegui.